Svinekam
braiseret i mørk øl med rodfrugter, grov Sennep og
smørstegte rosenkål

Tilberedningstid: 60+min.                     Antal: Hovedret til 4
personer

1 lille svinekam (ca. 600 g)
10 g
smør

200 g selleri i grove tern
100 g
persillerod i grove tern

100 g gulerødder i grove stykker
5 grofthakkede små fed hvidløg

1 god mørk øl
½ liter kalvefond eller kalvebouillon

3 timiankviste
1 tsk groft salt

2 dl piskefløde
2 spsk grov sennep

100 g rosenkål
50 g
smør

Braisering: Ca. 1½ time ved 175°.

Brun svinekammen godt af i smør, tilsæt rodfrugterne til de
får godt med farve, ryst panden med de hakkede hvidløg.
Tilsæt derefter den mørke øl og reducér til det
halve, derefter tilsættes kalvefonden.

Sigt væden over i et ildfast fad. Læg
svinekammen heri sammen med timian.

Stil rodfrugterne ved siden af.

Braisér svinekammen under låg eller
alufolie midt i ovnen - vend den med ca. 15 min. mellemrum.

Tilsæt rodfrugterne den sidste halve time af
braiseringen.

Sigt lagen og kog den til passene konsistens sammen
med salt, piskefløde og grov sennep.

Vask rosenkålen og pil de yderste blade af.

Smørsteg rosenkålene let gyldne.
Tilsæt lidt vand og salt og damp dem færdige under låg.

Skær svinekammen i 4 stykker og vend braiseringslagen sammen med
rodfrugterne og rosenkålen.

Retten serveres med kogte kartofler.